Suomen lapsiasiain toimikunta ja työvaliokunta

Asettaminen	
	Sosiaali- ja terveysministeriö on tänään asettanut Suomen lapsiasiain toimikunnan ja työvaliokunnan. Toimikunnan tehtävänä on toimia YK:n yleiskokouksen lasten erityisistunnossa hyväksytyn loppuasiakirjan edellyttämänä kansallisena lasten asioita edistävänä elimenä.	

Toimikausi	
	24.3.2003 - 31.3.2005  	

Tausta	
	YK:n lapsen oikeuksien sopimus hyväksyttiin yleiskokouksessa vuonna 1989. Samana vuonna YK:n yleiskokouksessa julistettiin vuosi 1994 perheen vuodeksi. Eräänä perheen vuoden tehtävänä oli muun muassa edistää lapsen oikeuksien sopimuksen toteutumista. Vuonna 2004 vietetään YK:n perheen vuosikymmentä, jolloin perheen vuodesta tulee kuluneeksi kymmenen vuotta.

Toukokuussa 2002 järjestettiin YK:n yleiskokouksen lasten erityisistunto. Erityisistunto toimi samalla vuonna 1990 järjestetyn lasten huippukokouksen kymmenvuotisseurantana. Erityisistunnossa hyväksyttiin loppuasiakirja A World fit for Children, joka sisältää julistuksen ja toimintaohjelman. YK:n jäsenvaltioiden edellytetään laativan kansalliset toimintaohjelmansa loppuasiakirjan pohjalta vuoden 2003 aikana.

YK:n lasten erityisistuntoon liittyviä muita asiakirjoja ovat End-decade-review, jossa tarkastellaan sitä miten em. huippukokouksen tavoitteet on saavutettu, ja jäsenmaiden maaraportteihin perustuva pääsihteerin raportti We the Children.

YK:n lasten erityisistunto järjestettiin vuonna 1990 voimaan tulleen YK:n lapsen oikeuksien yleissopimuksen sekä sen vuonna 2002 hyväksyttyjen valinnaisten lisäpöytäkirjojen seurantakokouksena. Lisäpöytäkirjat koskevat lapsikaupan, lapsiprostituution sekä lapsipornografian ehkäisemistä sekä lasten asemaa aseellisissa konflikteissa. Suomessa lapsen oikeuksien sopimus astui voimaan vuonna 1991 ja aseellisia konflikteja koskeva lisäpöytäkirja vuonna 2002. Lapsikauppaa, lapsiprostituutiota ja lapsipornografiaa koskevan lisäpöytäkirjan voimaan saattaminen on Suomessa vielä kesken. 

Lasten erityisistunnon loppuasiakirjan poliittinen julistus sisältää seuraavat kymmenen kohtaa: lapset on asetettava etusijalle, köyhyys on poistettava ja maailman on panostettava lapsiin, kaikki lapset on otettava huomioon, kaikista lapsista on pidettävä huolta, kaikkien lasten on saatava koulutusta, lapsia on suojeltava vahingoittumiselta ja riistolta, lapsia on suojeltava sodalta, hi –virusta ja aidsia vastaan on taisteltava, lapsia on kuunneltava ja heidän on päästävä osallistumaan päätöksentekoon ja maapalloa on suojeltava lapsia varten. Toimintaohjelmassa on puolestaan neljä strategista päätavoitetta, jotka ovat terveyden edistäminen, laadukkaan koulutuksen järjestäminen, lasten suojeleminen hyväksikäytöltä, riistolta ja väkivallalta (lasten yleinen suojelu, alueellisilta selkkauksilta suojeleminen, lapsityövoiman käytön torjunta, lapsikaupan ja lasten seksuaalisen riiston lopettaminen) ja hiv:n ja aidsin torjunta.

	

Tavoitteet	
	Lapsiasiain toimikunnan tavoitteena on edistää lasten, nuorten ja lapsiperheiden asemaa sekä toimia kansallisena lasten ja lapsiperheiden asioiden yhteistyö- ja koordinaatioelimenä.	

Tehtävä	
	Toimikunnan ja sen työvaliokunnan tehtävänä on YK:n lapsen oikeuksien sopimuksen tavoitteiden toteutumiseksi 

1.	huolehtia YK:n lapsen oikeuksista tiedottamisesta; 
2.	toimia YK:n lasten erityisistunnon edellyttämänä kansallisena elimenä;
3.	valmistella Suomen kansallinen toimintaohjelma ’Lapsille sopiva maailma’ vuoden 2003 aikana; 
4.	organisoida ja koordinoida lasten ja nuorten osallistuminen toimintaohjelman valmisteluun; 
5.	valmistella YK:n vuoden 2004 perheen vuosikymmenen toimenpiteitä; sekä
6.	tehdä esitys kansallisesta pysyväisluontoisesta lapsi- ja perheasioita koordinoivasta rakenteesta tai rakenteista.

		

Organisointi	
	Lapsiasiain toimikunta	
		Puheenjohtaja Eva Biaudet, peruspalveluministeri, sosiaali- ja terveysministeriö 	
		Varapuheenjohtaja Riitta Viitala, apulaisosastopäällikkö, sosiaali- ja terveysministeriö 	
		Jäsenet:	
		Timo Oula, lähetystöneuvos, ulkoasiainministeriö 	
		Markku Helin, lainsäädäntöneuvos, oikeusministeriö 	
		Kimmo Aaltonen, kulttuuriasiainneuvos, opetusministeriö 	
		Matti Salmenperä, johtaja, työministeriö 	
		Jyri Juslen, ylitarkastaja, ympäristöministeriö 	
		Toivo Haataja, läänin sosiaalitarkastaja, Etelä-Suomen lääninhallitus 	
		Maija Pietiläinen, lääninsosiaalitarkastaja, Itä-Suomen lääninhallitus 	
		Eino Siuruainen, maaherra, Oulun lääninhallitus 	
		Hannele Pokka, maaherra, Lapin lääninhallitus 	
		Sirpa Taskinen, tulosaluejohtaja, Sosiaali- ja terveysalan tutkimus- ja kehittämiskeskus Stakes 	
		Ritva Larjomaa, kehityspäällikkö, Suomen Kuntaliitto 	
		Mauri Upanne, toiminnanjohtaja, Lastensuojelun Keskusliitto 
Eeva Kuuskoski, pääsihteeri, Mannerheimin lastensuojeluliitto 	
		Marita Ruohonen, toiminnanjohtaja, Ensi- ja turvakotien liitto 	
		Juha Eskelinen, pääsihteeri, Pelastakaa Lapset ry 	
		Jukka Tahvanainen, pääsihteeri, Suomen Nuorisoyhteistyö - Allianssi ry 	
		Helena Hiila, toimitusjohtaja, Väestöliitto 	
		Marianne Österberg, hallintojohtaja, Samfundet Folkhälsan 	
		Elisabeth Tigerstedt-Tähtelä, varatuomari, Kansainvälinen ihmisoikeusasiain neuvottelukunta 	
		Sami Lahdensuo, neuvonantaja, Suomen YK-liitto 	
		Inka Hetemäki, järjestöpäällikkö, Suomen Unicef-yhdistys ry 	
		Martti Esko, johtaja, Suomen evankelisluterilainen kirkkohallitus 	
		Arkkipiispa Leo, Suomen Ortodoksinen kirkollishallitus 	

	Lapsiasiain toimikunnan työvaliokunta	
		Puheenjohtaja Riitta Viitala, apulaisosastopäällikkö, sosiaali- ja terveysministeriö 	
		Varapuheenjohtaja Ritva Vuorento, ylitarkastaja, sosiaali- ja terveysministeriö 	
		Jäsenet:	
		Olavi Kaukonen, neuvotteleva virkamies, sosiaali- ja terveysministeriö 	
		Merja Saarinen, lääkintöneuvos, sosiaali- ja terveysministeriö 	
		Anna-Leena Välimäki, kehittämispäällikkö, Stakes 	
		Pekka Elo, ylitarkastaja, opetushallitus 	
		Mirjam Kalland, sosiaalityön ja perhetutkimuksen dosentti, ruotsinkielinen sosiaalialan osaamiskeskus 	
		Anna-Maija Puonti, viestintäpäällikkö, Lastensuojelun Keskusliitto 	
		
	Toimikunnan sihteeristönä toimii työvaliokunta, jonka jäsenillä on oikeus osallistua toimikunnan kokouksiin. Lisäksi työvaliokunnalla on sihteeri. Toimikunta voi myös asettaa tarpeelliseksi katsomiaan jaostoja, kuulla asiantuntijoita sekä järjestää seminaareja ja kuulemistilaisuuksia.	

Kustannukset ja rahoitus	
	Toimikunnan työskentely tapahtuu virka-aikana. Työvaliokunnan sihteerille maksetaan erillinen valtion komiteoiden palkkioiden mukainen korvaus työstään. Menot maksetaan sosiaali- ja terveysministeriön momentilta 33.01.21.	

	Sosiaali- ja terveysministeri	Maija Perho	

	
	Kansliapäällikkö	Markku Lehto	

LIITTEET	
	YK:n toimintaohjelman suomenkielinen käännös
Perheen vuosikymmenen aineisto/Preparation for and observance of the tenth anniversary of the Year of the Family	

JAKELU	
	Päätöksessä mainitut	

TIEDOKSI	
	Ulkoasiainministeriö 
Oikeusministeriö
Sisäasiainministeriö
Opetusministeriö
Työministeriö
Ympäristöministeriö
STM/erityisavustaja Hiitiö
STM/erityisavustaja Stenman
STM/erityisavustaja Ahlberg
STM/perhe- ja sosiaaliosasto
STM/terveysosasto
STM/kansainvälisten asiain toimisto
STM/hankerekisteri
STM/kirjaamo
STM/viestintäyksikkö
Sosiaali- ja terveysalan tutkimus- ja kehittämiskeskus Stakes
Opetushallitus
Lääninhallitukset
Sosiaalialan osaamiskeskukset
Suomen Kuntaliitto
Lastensuojelun Keskusliitto
Mannerheimin lastensuojeluliitto
Ensi- ja turvakotien liitto
Pelastakaa lapset ry
Samfundet Folkhälsan
Allianssi
Väestöliitto
Suomen YK-liitto
Suomen Unicef
Kansainvälinen ihmisoikeusasiain neuvottelukunta
Suomen evankelisluterilainen kirkkohallitus
Suomen Ortodoksinen kirkollishallitus